stanford-oval/wikipedia huggingface dataset:
Antoni Comín

Antoni Comín
Antoni Comín i Oliveres (s. 1971 Barcelona) on katalonialainen poliitikko. Hän edustaa Katalonian tasavaltalaista vasemmistoa ja toimi Katalonian aluehallinnon terveysministerinä Carles Puigdemontin johtamassa hallituksessa, joka järjesti 1. lokakuuta 2017 kansanäänestyksen Katalonian itsenäistymisestä. Comín lähti Puigdemontin ja kolmen muun ministerin (Meritxell Serret, Lluís Puig ja Clara Ponsatí) kanssa Belgiaan maanpakoon Espanjan nostettua kansanäänestyksen järjestämisen takia heitä vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Espanja antoi heistä myös eurooppalaisen pidätysmääräyksen, mutta perui sen myöhemmin 5. joulukuuta 2017. Uusissa Katalonian parlamenttivaaleissa 21. joulukuuta 2017 yhä maanpaossa ollut Comín valittiin uudelleen parlamenttiin.
Espanja uusi 23. maaliskuuta 2018 aiemmin jäädytetyn eurooppalaisen pidätysmääräyksen Puigdemontista ja useasta muusta maanpaossa olevasta katalaanipoliitikosta, mukaan luettuna Comín, joka ilmoittautui itse poliisille Belgiassa 5. huhtikuuta 2018 yhdessä muitten Belgiassa yhä olleitten eli Puigin ja Serretin kanssa. Heitä ei kuitenkaan pidätetty ja he saivat odottaa Espanjan vaatiman luovutuksen oikeuskäsittelyä Belgiassa vapaana. Heille ei myöskään määrätty takuita, eikä passeja takavarikoitu, vaikka heiltä kiellettiinkin Belgiasta poistuminen.
Katalonian parlamentin puhemiehistö hyväksyi 24. huhtikuuta 2018 Comínin anomuksen saada valtuuttaa toinen henkilö äänestämään puolestaan parlamentin istunnoissa ilman, että Comínin tarvitsisi luopua parlamenttipaikastaan. Ciutadans-puolue ja Kansanpuolue valittivat puhemiehistön päätöksestä Espanjan perustuslakituomioistuimeen, mutta tuomioistuin ei muuttanut päätöstä. 16. toukokuuta 2018 Belgian oikeus ilmoitti, että Comínia, Puigia ja Serretiä ei luovuteta Espanjaan.
Katalonian vastavalittu uusi pääministeri Quim Torra esitti 19. toukokuuta 2018, että vanhasta hallituksesta nimitettäisiin uudenkin hallituksen ministereiksi maanpaossa olevista Comín ja Puig sekä tutkintavankeudessa olevista Jordi Turull ja Josep Rull. 29. toukokuuta 2018 Torra ilmoitti kuitenkin luopuvansa yrittämästä maanpaossa ja vankilassa olevien nimittämistä Espanjan keskushallinnon asetuttua vastustamaan sitä.
Aiheesta muualla

Kuvia tai muita tiedostoja aiheesta Antoni Comín Wikimedia Commonsissa
Antoni Comín Euroopan parlamentin jäsenet. Euroopan parlamentti.
Píndos (kunnallisyksikkö)

| Píndos Πίνδος |
| --- | --- |
 Parámeron kylä talvella.
 Kunnallisyksikön sijainti
 Píndos
 Koordinaatit: 39°27′00″N, 21°29′00″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Tríkala
Kunta:  Pýli
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  260307
Väkiluku (2011):  917
Aikavyöhyke:  UTC+2
 – Kesäaika:  UTC+3
Rekisterikilpi:  TK
Infobox OKVirheellinen NIMI-arvo: 
Píndos (kreik. Πίνδος; virallisesti Δημοτική Ενότητα Πινδέων tai Πινδαίων, Dimotikí Enótita Pindéon tai Pindaíon) on yksi Pýlin kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 917 (vuonna 2011).
Píndoksen kunnallisyksikkö käsittää Pýlin kunnan eteläosan. Se on saanut nimensä aluetta hallitsevasta Píndos-vuoristosta. Kunnallisyksikön suurin asutus on Stournaraíikan kylä.
Píndos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlin kuntaan yhdessä Aíthikeen, Gómfoin, Myrófyllon, Neráidan ja Piáleian kanssa, jolloin se muuttui uuden kunnan kunnallisyksiköksi.
Kunnallisyksikön osat

Píndoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Livadochóri | Livadochóri | 5 |
| Mesochóra | Exochí | 0 |
| Mesochóra | Mesochóra | 141 |
| Mesochóra | Spítia | 2 |
| Moschófyto | Leptokaryá | 8 |
| Moschófyto | Moschófyto | 7 |
| Moschófyto | Oreiní | 5 |
| Moschófyto | Platanákia | 7 |
| Néa Péfki | Néa Péfki | 23 |
| Parámero | Parámero | 0 |
| Polynéri | Panagía | 41 |
| Polynéri | Polynéri | 48 |
| Stournaraíika | Ágios Konstantínos | 23 |
| Stournaraíika | Isiómata | 48 |
| Stournaraíika | Kallithéa | 59 |
| Stournaraíika | Karyés | 6 |
| Stournaraíika | Kastanéa | 10 |
| Stournaraíika | Palaiochóri | 34 |
| Stournaraíika | Psárro | 12 |
| Stournaraíika | Stournaraíika | 376 |
| Valkáno | Panagiotaíika | 11 |
| Valkáno | Valkáno | 24 |
| Valkáno | Zografaíika | 3 |
| Vathýrrevma | Vathýrrevma | 24 |
Yhteensä: 917
Arisa Matsubara

| 0 | 1 | 2 |
| --- | --- | --- |

Henkilötiedot
Koko nimi: Arisa Matsubara
Syntymäaika: 1. toukokuuta 1995 (ikä 29)
Syntymäpaikka: Hokkaido, Japani
Kansalaisuus:  Japani
Pelipaikka: Keskikenttäpelaaja
Pituus: 168 cm
Seura
Seura: Nojima Stella Kanagawa Sagamihara
Pelinumero: 15
Seurat
| Vuodet | Seura | O (M) |
| 2018– | Nojima Stella Kanagawa Sagamihara |  |
Maajoukkue
| 2019– | Japani | 2 (0) |
Arisa Matsubara (jap. 松原 有沙, Matsubara Arisa; s. 1. toukokuuta 1995 Hokkaido) on japanilainen jalkapalloilija.
Jalkapallomaajoukkue

Matsubara debytoi Japanin maajoukkueessa helmikuussa 2019. Hän on pelannut kaksi maaottelua.
Aiheesta muualla

Japanin jalkapalloliitto
Soccerway
Raden Ajeng Kartini

| Raden Ajeng Kartini |
| --- | --- |

Henkilötiedot
Syntynyt: 21. huhtikuuta 1879 Jepara, Jaava
Kuollut: 17. syyskuuta 1904 Rembang, Jaava
Puoliso:  Adipati Djojoadiningrat
Muut tiedot
Merkittävät teokset: Door duisternis tot licht (postyymisti 1911)
 Nimikirjoitus
Raden Ajeng Kartini (joskus myös Adjeng, 21. huhtikuuta 1879 – 17. syyskuuta 1904) oli jaavalainen yläluokkaan kuulunut nainen, joka tuli tunnetuksi hollantilaisten kanssa käymänsä kirjeenvaihdon kautta. Hänestä tuli sittemmin Indonesian itsenäisyysliikkeen symboli, ja esimerkiksi hänen syntymäpäivänsä on indonesialainen juhlapäivä.
Elämäkerta > Nuoruus

Raden Ajeng Kartini syntyi Jeparassa nykyisen Indonesian Jaavan saarella 21. huhtikuuta 1879. Alankomaat viimeisteli näihin aikoihin Indonesian eri saarten alistamista siirtomaavaltansa alle. Kartiniin oma perhe oli opiskellut hollantia, ja monet suvun miesjäsenet työskentelivät siirtomaahallinnon virkakoneistossa. Kartinin oma isä toimi Jeparan alueen kuvernöörinä, ja hän itse sai hollantilaismallisen perusopetuksen.
Elämäkerta > Kirjeenvaihto

Koulun kautta Kartini tutustui hollantilaisten naisten uramahdollisuuksiin samalla, kun jaavalaiset naiset saattoivat perinteisesti odottaa vain naimisiinmenoa. Naimisiin menoon asti he viettivät eristettyä elämää. Kartini käytti kuitenkin hyväksi hollannin kielen taitoaan alkaen vaihtaa kirjeitä hollantilaisten miesten ja naisten kanssa. Yksi hänen kirjeystävistään oli Kartinin ajattelumaailmaankin vaikuttanut Mevrouw Ovink-Soer, erään hollantilaisen virkamiehen vaimo ja feministi. Monet hollantilaiset suhtautuivat tuolloin siirtomaihin uskoen heidän tehtävänään olevan paikallisten aseman kohentaminen. Kartini nähtiinkin esimerkkinä "eettisestä kolonialismista". Kirjeissään Kartini käsittelee kuitenkin myös siirtomaahallinnon aiheuttamia hankaluuksia indonesialaisille. Toisaalta hän murehti indonesialaisten naisten rajoitettuja mahdollisuuksia elämässä. Kirjeet käsittelevät myös monia muita aiheita, kuten juoruja viranomaisista ja paikallisten perinteiden kuvailua. Hän kaavaili myös tyttöjen koulutuksen kehittämistä. Kirjeet ovatkin olleet arvokas historiallinen lähde paikallista yhteiskuntahistoriaa tutkiville.
Elämäkerta > Kuolema ja jälkimaine

Kartini vältteli naimisiinmenoa mahdollisimman pitkään, mutta joutui lopulta menemään avioliittoon Adipati Djojoadiningratin kanssa. Djojoadiningratilla oli useita vaimoja. Kartini kuoli Rembangissa Jaavalla ensimmäisen lapsensa synnytyksen jälkeisiin komplikaatioihin 17. syyskuuta 1904.
Jacques Henri Abendanon julkaisi hänen kirjeenvaihtonsa postyymisti vuonna 1911 nimellä Door duisternis tot licht. Teoksesta tuli menestys Alankomaissa. Kartinin mukaan nimetty säätiö sai teoksen siivittämänä runsaasti tukea Alankomaista, ja se avasi Jaavan ensimmäiset tyttöjen koulut vuonna 1916. Kirjeenvaihto käännettiin myös indonesiaksi vuonna 1922. Kartinin syntymäpäivä 21. huhtikuuta on nykyisin hänen mukaansa nimetty juhlapäivä. Kartinin jälkimaine ei ole täysin yksiselitteinen hänen jäädessään länsimaisten ja islamilaisten naisihanteiden väliin. Indonesiassa hänestä tuli tärkeä itsenäisyysliikkeen symboli. Toisaalta hän ihaili hollantilaisia, ja joskus Indonesiassa hänen kirjeitään on erikseen väritetty kriittisemmäksi hollantilaisia kohtaan.
Ote Kartiniin kirjeestä.
Kartinin päivä 1953.
Patsas Merdekan aukiolla Jakartassa.
Anders Ahonen

Anders Ahonen (24. heinäkuuta 1865 Hollola – 13. lokakuuta 1932) oli suomalainen rautatieinsinööri, Rautatiehallituksen päätirehtööri (pääjohtaja) vuosina 1908–1917 ja diplomaatti. Hän oli asiantuntijana rauhanneuvotteluissa Tartossa 1920.
Ahosen vanhemmat olivat kruununtilan vuokraaja Antti Ahonen ja Eeva Ahonen. Heinolan reaalikoulun käynyt Ahonen valmistui insinööriksi 1891 ja teki opintomatkoja ulkomaille. Ahonen toimi Helsingin kaupungin palveluksessa, radan rakennuksilla Suomessa ja niiden tavaratoimitusten valvojana ulkomailla, tie- ja vesirakennushallituksen palveluksessa sekä ratainsinöörinä ja piiripäällikkönä Pietarissa. Todellisen valtioneuvoksen arvon saanut Ahonen toimi Suomen sisällissodan jälkeen ns. sotasaaliskeskusosaston päällikkönä.
Ahosen aikana valmistui Helsinkiin uusi rautatieasema. Hänet nimitettiin väliaikaiseksi valtuutetuksi Moskovaan 21.1.1921, kun Suomen ja Neuvosto-Venäjän väliset diplomaattisuhteet olivat vuoden lopussa astuneet voimaan. Hän toimi tehtävässä puolisen vuotta.
Ari Vuori

| Ari Vuori> Henkilötiedot |
| --- | --- |
Syntynyt: 9. kesäkuuta 1962 Pöytyä
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  184 cm
Paino:  83 kg
Pelaajaura
Pääsarjaura:  1982–1995
Seurat:  TPS (SML),   Lukko (SML)
Ari Vuori (s. 9. kesäkuuta 1962 Pöytyä) on suomalainen uransa lopettanut jääkiekkoilija, pelipaikaltaan hyökkääjä. Hän pelasi menestyksekkäimmät vuotensa Turun Palloseurassa.
Vuori muistetaan osana TPS:n Mustaa surma -kentällistä. Siinä hänen ketjukavereinaan pelasivat etupäässä Esa Keskinen ja Jukka Vilander.
Vuori voitti TPS:ssa neljä SM-kultaa ja saavutti kolme hopeaa ja toimi viimeisellä kaudellaan joukkueensa kapteenina. Vuonna 2010 hän voitti TPS Urheilutoimenjohtajana SM-kultaa.
Vuori toimi NHL joukkue Los Angeles Kingsin pelaajatarkkailijana vuosina 1996–2007 ja tämän jälkeen Detroit Red Wingsin pelaajatarkkailijana 2007–2015 voittaen Stanley Cupin 2008 sekä AHL:n mestaruuden vuonna 2013. Vuodesta 2015 lähtien hän on toiminut Toronto Maple Leafsin Euroopan kykyjenetsijöiden johtajana.
Assimilaatio

Sanalla assimilaatio on seuraavat merkitykset:
assimilaatio, vähemmistöpolitiikassa kulttuurien sulautuminen
assimilaatio, fonetiikassa äänteiden mukautuminen
assimilaatio, biologiassa bakteerien kyky käyttää epäorgaanisia aineita solun rakennusaineina.
assimilaatio, numeerisessa ennustamisessa (esimerkiksi sään ennustaminen) havaintojen mukauttaminen mallin lähtötilanteeksi
assimilaatio, psykologiassa uusien käsitteiden liittäminen olemassa olevaan käsiterakennelmaan
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Assimilaatio”, voi hakea sivunnimihaulla, laajalla sivunnimihaulla tai tekstihaulla.
Radek Smoleňák

| Radek Smoleňák |
| --- | --- |
 KHL Medveščak Zagrebia edustava Smoleňák pelinunumerolla 70 KHL-pelissä 2. helmikuuta 2016.
Henkilötiedot
Syntynyt: 3. joulukuuta 1986 (ikä 37) Praha, Tšekkoslovakia
Kansalaisuus:   Tšekki
Jääkiekkoilija
Pelipaikka:  vasen laitahyökkääjä
Maila:  vasen
Pituus:  187 cm
Paino:  81 kg
Seura
Seura:  HK Hradec Králové
Sarja:  ČEL
Pelinumero:  70
Pelaajaura
Pääsarjaura:  2008–
Aik. seurat:  HC Kladno (jun.) Kingston Frontenacs (OHL) Springfield Falcons (AHL) Johnstown Chiefs (ECHL) Norfolk Admirals (AHL) Mississippi Sea Wolves (ECHL) Tampa Bay Lightning (NHL) Chicago Blackhawks (NHL) Abbotsford Heat (AHL) HC Sparta Praha (ČEL) Ässät (SM-liiga) Pelicans (SM-liiga) Torpedo Nižni Novgorod (KHL) Timrå IK (Elitserien) Jugra Hanty-Mansijsk (KHL) TPS (SM-liiga) Modo (SHL) Medveščak Zagreb (KHL) HC Slovan Bratislava (KHL) Rapperswil-Jona Lakers (NLA)
NHL-varaus:  73. varaus, 2005 Tampa Bay Lightning
Radek Smoleňák (s. 3. joulukuuta 1986 Praha) on tšekkiläinen jääkiekkohyökkääjä, joka edustaa Tšekin pääsarjassa pelaavaa HK Hradec Královéa.
Smoleňák on pelannut Tšekin pääsarjan lisäksi NHL:ssä ja KHL:ssä sekä Suomen, Ruotsin ja Sveitsin pääsarjoissa.
Ura

Smoleňák pelasi Tšekissä juniorina jääkiekkoa HC Kladnossa vuoteen 2004 asti. Hän ei kuitenkaan pelannut seurassa miesten pelejä, vaan siirtyi kaudeksi 2004–2005 Kanadaan pelaamaan juniorijääkiekkoa OHL:n Kingston Frontenacsiin, jossa pelasi kaksi kautta.
Tampa Bay Lightning varasi Smoleňákin kesällä 2005 NHL:n varaustilaisuudessa vuorolla 73. Kaudella 2006–2007 Smoleňák siirtyi ammattilaiseksi, mutta pelasi kahdella ensimmäisellä kaudella vain farmijoukkueissa, AHL:ssä ja ECHL:ssä.
Kaudella 2008–2009 Smoleňák pelasi NHL:ssä Tampa Bayssä kuusi peliä, vaikka pelasi edelleen suurimman osan kaudesta AHL-farmijoukkue Norfolk Admiralsissa. Syyskuun 2009 lopussa Smoleňák siirtyi waivers-siirtolistalta Chicago Blackhawksiin, mutta pelasi seurassa vain yhden NHL-ottelun, sillä Tampa Bay otti hänet takaisin waiver-listalta 10. lokakuuta.
Porin Ässät ilmoitti toukokuussa 2011 tehneensä Smoleňákin kanssa yksivuotisen pelaajasopimuksen. Hän edusti Ässiä tammikuun 2012 loppupuolelle, jolloin Ässät hankkiutui miehestä eroon siirtorajan kynnyksellä. 30. tammikuuta Smoleňák teki Pelicansin kanssa loppukauden kattavan sopimuksen. Hän jatkoi Pelicansissa myös seuraavalla kaudella ja jakoi joulukuussa Juha-Pekka Haatajan kanssa SM-liigan maalitilaston kärkipaikan, kun Pelicans päästi hänet kevätkaudeksi KHL-seura Torpedo Nižni Novgorodiin. Pelicans solmi samalla Smoleňákin kanssa kaksivuotisen jatkosopimuksen, jossa on kuitenkin mahdollisuus KHL-siirtoon. Smolanak käytti KHL-option myös syksyllä 2013.
Kaudeksi 2014–2015 Smoleňák siirtyi Turun Palloseuraan. Joulukuussa hän ja TPS purkivat sopimuksensa. Hän teki pelaamissaan 31 ottelussa 13+10=23 tehopistettä. Muutama päivää myöhemmin hänen ilmoitettiin siirtyvän Ruotsiin SHL-joukkue Modoon.
Kauden 2015–2016 Smoleňák pelasi KHL:n Medveščak Zagrebissa ja seuraavan kauden HC Slovan Bratislavassa. Kesken kauden 2017–2018 hän siirtyi Tšekin pääsarjan HK Hradec Královéen, jossa pelasi myös seuraavalla kaudella lukuun ottamatta seitsemää ottelua Sveitsin pääsarjan Rapperswil-Jona Lakersissa.
Aiheesta muualla

Radek Smoleňák Elite Prospects. Everysport Media Group AB. (englanniksi)
Radek Smoleňák The Internet Hockey Databasessa (englanniksi)
Radek Smoleňák Legends of Hockey -sivustolla (englanniksi)
Puolikontaktikaksoistähti

Puolikontaktikaksoistähti
Puolikontaktikaksoistähti on lähekkäinen kaksoistähti, jossa toinen tähti täyttää Rochen pinnan ja on pisaramainen tai munamainen muodoltaan. Toinen tähti on pyöreä tai munamainen. Tällöin kaasua virtaa komponenttiin, joka ei täytä Rochen pintaa. Kaasu virtaa toisen, pyöreämmän ja pienemmän komponentin ympärille kertymäkiekoksi.
Puolikontaktikaksoistähtiä ovat muun muassa Mira, monet Algol-tyyppiset pimennysmuuttujat ja kataklysmiset muuttujat. Yleensä kontaktikaksoistähti havaitaan valokäyrästä tai spektroskooppisesti.
Mira on onnistuttu kuvaamaan Hubblen avaruusteleskoopilla. Ultraviolettikuvassa näkyy tähdestä lähtevä kaasuvirta.
Pyynikin urheilukenttä

| Pyynikin urheilukenttä |
| --- | --- |

Rakennuksen tiedot
Sijainti:  F. E. Sillanpäänkatu, 33230 Tampere
Koordinaatit:  61°29′44.5″N, 23°44′35.3″E
Avattu:  1908
Laajennettu:  1920-luvulla
Omistaja:  Tampereen kaupunki
Kenttä:  tekonurmi
Käyttäjät
 Tampere Saints   Tampere United   tamperelaiset jalkapallojoukkueet ja yleisurheiluseurat 
Katsojakapasiteetti
 n. 1000 
Lisää rakennusartikkeleitaArkkitehtuurin teemasivulla
Pyynikin urheilukenttä on Tampereen Pyynikinrinteellä sijaitseva urheilukenttä. Samalla paikalla on urheiltu jo vuodesta 1908 lähtien, mutta nykyiset rakennukset ja reuna-aita ovat pääosin peräisin 1920-luvulta.
Kentän pintana on uusi kolmannen sukupolven tekonurmi, joka asennettiin vanhan ja kuluneen hiekkatekonurmen tilalle keväällä 2008. Pinnalle on maalattu sekä jalkapallon (valkoinen) että amerikkalaisen jalkapallon (keltainen) kenttäviivat. Kenttää kiertää kuusiratainen, tartan-pintainen 350 metrin juoksurata.
Nykyisin kenttää käyttää kotikenttänään amerikkalaisen jalkapallon joukkue Tampere Saints sekä jalkapalloseura Tampere United. Kentällä on myös paljon jalkapallon ja yleisurheilun junioritoimintaa.
Pyynikin urheilukentällä järjestettiin ensimmäinen Pistejäärata-ajo 11. maaliskuuta 1970, jolloin kilpailun voitti Jorma Lusenius. Kilpailun järjestäjänä toimii Tampereen Urheiluautoilijat ry, ja edellisen kerranmilloin? kilpailtiin vuonna 2013.
Pyynikin kentällä pelattiin ensimmäinen jääpallon pääsarjaottelu Tampereella 67 vuoteen kun Porin Narukerä ja Helsingin Botnia kohtasivat 2. helmikuuta 2019. Tasapeliin (3-3) päättynyttä ottelua seurasi 629 katsojaa.
Vuonna 1943 kentällä pidettiin Suomalaisen Waffen-SS-vapaaehtoispataljoonan kotiinpaluujuhla.
Ennätyksiä Pyynikin kentällä

Maailmanennätyksiä kentällä on tehtailtu paljon, ja ne ajoittuvat 1920–1930-luvuille.
Vuonna 1920 Hannes Kolehmainen juoksi 25 000 metrin ratajuoksun maailmanennätyksen.
Väinö Sipilä teki maailmanennätyksen 30 000 metrin juoksussa vuonna 1928.
Vuonna 1930 nähtiin keihäänheiton maailmanennätys Matti Järvisen heittämänä, tulos 71,70 metriä.
Suomenennätyksistä viimeisin on Matti Yrjölän tekemä kuulantyönnön ennätys vuodelta 1972. Tulos oli 20,38 metriä.
Aiheesta muualla

Pyynikin urheilukentän verkkosivu
Viistokuva Pyynikin urheilukentästä, Fonecta
Píndoksen kansallismetsä

Píndoksen kansallismetsää.
| --- | --- |
Sijainti:  Ioánnina, Epeiros, Kreikka
Lähin kaupunki:  Ioánnina
Pinta-ala:  6 838 ha
| --- | --- |
Nimi alkuperäiskielellä:  Εθνικός Δρυμός Πίνδου
Tyyppi:  Kansallispuisto 
Perustettu:  1966
Luokitus:  Maailmanperinnön aieluettelon kohde (d) (16. tammikuuta 2014) 
muokkaa - muokkaa wikitekstiä - muokkaa Wikidataa
Píndoksen kansallismetsä (kreik. Εθνικός Δρυμός Πίνδου, Ethnikós Drymós Píndou) on kansallispuisto Epeiroksessa luoteisessa Kreikassa. Se on perustettu vuonna 1966. Vuodesta 2005 kansallismetsä on osa laajempaa Pohjoisen Píndoksen kansallispuistoa. Píndoksen kansallismetsä tunnetaan usein nimellä Vália Kálnta (Βάλια Κάλντα) siellä sijaitsevan Vália Kálntan laakson mukaan.
Kansallismetsä käsittää osan pohjoisesta Píndos-vuoristosta Ioánninan alueyksikön alueella. Sen pinta-ala on noin 6 838 hehtaaria. Seutu on pääosin metsän peittämää jyrkkärinteistäkin vuoristoa, jonka korkeimmat huiput ovat yli 2 000 -metrisiä. Alueella on paljon lähteitä, jokia ja koskia sekä pieniä vuoristojärviä. Tyypillisiä puulajeja ovat euroopanmustamänty (Pinus nigra), bosnianmänty (Pinus heldreichii), euroopanpyökki (Fagus sylvatica), kuninkaanpihta (Abies borisii) ja isopuksipuu (Buxus sempervirens).
Aiheesta muualla

Kuvia tai muita tiedostoja aiheesta Píndoksen kansallismetsä Wikimedia Commonsissa
Kreikan kansallispuistot
| --- | --- |
Kansallismetsät:   Aínoksen kansallismetsä  Oítin kansallismetsä  Ólympoksen kansallismetsä  Parnassóksen kansallismetsä  Párnithan kansallismetsä  Píndoksen kansallismetsä  Préspajärvien kansallismetsä  Samarián kansallismetsä  Soúnion kansallismetsä  Víkoksen–Aóoksen kansallismetsä 
Merikansallispuistot:   Alónnisoksen ja Pohjoisten Sporadien merikansallispuisto  Zákynthoksen merikansallispuisto 
Muut kansallispuistot:   Amvrakikóslahden kosteikkojen kansallispuisto  Axióksen suiston kansallispuisto  Chelmóksen–Vouraïkóksen kansallispuisto  Dadián, Lefkímin ja Souflín metsien kansallispuisto  Évroksen suiston kansallispuisto  Itä-Makedonian ja Traakian kansallispuisto  Kerkíni-järven kansallispuisto  Koróneia- ja Vólvi-järvien ja Makedonian Témpin kansallispuisto  Kotýchin ja Strofylián kosteikkojen kansallispuisto  Mesolóngin–Aitolikón laguunien kansallispuisto  Pohjoisen Píndoksen kansallispuisto  Préspajärvien kansallispuisto  Rodópi-vuorten kansallispuisto  Schiniáksen kansallispuisto  Tzoumérkan, Peristérin ja Árachthoksen rotkon kansallispuisto
Annattokasvit

| Annattokasvit |
| --- | --- |
 Väriannatto (Bixa orellana)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Malvales
Heimo::  Annattokasvit Bixaceae  Kunth, nom. cons.
Synonyymit
 Cochlospermaceae Planchon, nom. cons.  Diegodendraceae Capuron 
Suvut
 Amoreuxia  Bixa – annatot  Cochlospermum  Diegodendron 
Katso myös
   Annattokasvit Wikispeciesissä   Annattokasvit Commonsissa 
Infobox OKNimi-testi OK: 
Annattokasvit (Bixaceae) on pieni trooppinen kasviheimo koppisiemenisten Malvales-lahkossa. Heimon tunnetuin ja taloudellisesti merkittävin laji on väriannatto eli annatto (Bixa orellana).
Tuntomerkit

Annattokasvit ovat puita tai pensaita, harvemmin ruohomaisia. Kasveissa on erityskanavia ja pihkan täyttämiä soluja. Karvat ovat rauhasmaisia, eivät koskaan tuppaina, eivätkä tähtimäisiä. Lehdet ovat sahalaitaisia. Kookkaat kukat sijaitsevat varsipäätteisissä kukinnoissa. Heteenponnet avautuvat rei'illä. Luotti on enintään hieman liuskainen. Sikiäimessä on paljon pitkävartisia siemenaiheita. Siemenkuoressa on erikoinen rakenne, joka auttaa kosteuden pääsemistä sisään. Alkio on pitkä, sirkkalehdet lusikkamaisia, ohuita, käyristyneitä tai poimuttuneita, ja sirkkajuuri on lyhyt ja tukeva.
Levinneisyys

Annattokasvit kasvavat trooppisella vyöhykkeellä.
Luokittelu

Annattokasvit kuuluvat Malvales-lahkon kehityshaaraan, joka voidaan ilmaista kaavalla Bixaceae + (Cistaceae + Sarcolaenaceae + Dipterocarpaceae), jossa kolme heimoa on suluissa osoituksena siitä, että ne ovat läheisempää sukua toisilleen kuin annattokasveille. Kladin ominaisuuksia ovat kasvien erityskanavat, verholehtien limittäisyys ja siemenkuoressa oleva tulppamainen rakenne. Viimeksi mainittu mahdollistaa veden pääsyn kovaan siemeneen, jolloin siemenen itäminen alkaa.
Heimossa on neljä sukua ja 21 lajia. Ne muodostavat kolme ryhmää, joista ensimmäisessä ovat suvut Cochlospermum (12 lajia) ja Amoreuxia (3 lajia), toisessa annatot (Bixa) ja kolmannessa vain yksi laji.
Ensimmäisen ryhmän lajit ovat puita, pensaita tai vaihtelevissa määrin ruohovartisia; lehdet ovat kierteisesti, korvakkeellisia ja sormiliuskaisia. Kukat ovat kookkaita, vaihtelevasti vastakohtaisia, tavallisesti keltaisia ja niissä on paljon heteitä. Hedelmä on liiteluomainen kota, jonka seinämän sisäkerros (endokarppi) irtaantuu keskikerroksesta (mesokarppi); siemeniä on paljon, ja ne ovat karvaisia ja käyriä. Kasveissa on usein kellertävää ja pihkamaista nestettä.
Annatot (Bixa) ovat viisilajinen trooppisen amerikan puu- ja pensassuku, jossa karvat ovat kilpimäisiä, lehdet kourasuonisia; korvakkeet suojaavat silmuja. Kasveissa on punaista tai oranssinväristä nestettä (annaton, B. orellana, nestettä käytetään elintarvikevärinä). Kookkaissa kukissa on poimuiset heteenponnet, sikiäimessä laitaistukat, siemenissä mehevät kuoret ja verholehtien tyvellä huomiota herättävät rauhaset.
Diegodendron humbertii on sukunsa ainoa laji ja kasvaa Madagaskarissa. Se on ainavihanta aromaattinen puu, jonka lehdet ovat kahdessa rivissä, melko lyhytruotisia, rauhaspilkkuisia, sulkasuonisia ja isokorvakkeisia; korvakkeet karisevat. Kukat ovat melko kookkaita ja sijaitsevat varsipäätteisissä kertokukinnoissa. Vartalo on gynobaasinen (kiinnittyy sikiäimen tyveen).